לאונרד בלומפילד

לאונרד בלומפילד (1 באפריל 1887 – 18 באפריל 1949) היה בלשן יהודי אמריקאי, שהוביל את פיתוח זרם הסטרוקטורליזם בבלשנות (בעברית: בלשנות מבנית) בארצות הברית במהלך שנות ה-30 וה-40. הוא נחשב לאבי תאוריית הדיסטריבוציונליזם בבלשנות האמריקאית.<ref></ref><ref>"Harrisian distributionalism is usually represented as a prime exemplar of the alleged striving of 'Bloomfieldians' to eliminate meaning from linguisticsIn fact, it explicates Leonard Bloomfield’s affirmation that the form of an utterance and the meaning that it conveys are two aspects of the same thing. It has a deep connection with the search for configuration and pattern in language data exemplified by Edward Sapir, who regarded Harris as his intellectual heir." [http://zelligharris.org/description.html Zellig Harris, Description]</ref> ספר הלימוד המשפיע שלו "Language", שפורסם ב-1933, הציג תיאור מקיף של הסטרוקטורליזם האמריקאי.<ref>Bloomfield, Leonard. 1933. Language. New York: Henry Holt. , </ref> הוא תרם משמעותית לבלשנות ההיסטורית של השפות ההודו-אירופיות, לתיאור השפות האוסטרונזיות ולתיאור השפות של המשפחה השפות האלגונקוויות.

גישתו של בלומפילד לבלשנות התאפיינה בדגש על הבסיס המדעי של הבלשנות, דבקות בביהביוריזם ובמיוחד בעבודתו מאוחר, ודגש על הליכים פורמליים לניתוח נתונים לשוניים. השפעת הבלשנות המבנית ה"בלומפילדיאנית" ירדה בשנות ה-50 וה-60 המאוחרות, במקביל לעליית הגישה הגנרטיבית שפותחה על ידי נועם חומסקי.

== קורות חיים ==
בלומפילד נולד בשיקגו, באילינוי שבארצות הברית, ב-1887 להורים יהודים (זיגמונד בלומפילד וקרולה בובר-בלומפילד). אביו היגר לארצות הברית בילדותו ב-1868; שם המשפחה המקורי, בלומנפלד, שונה לבלומפילד לאחר הגעתם.<ref name=":0"></ref> ב-1896 עברה המשפחה לאגם אלקהרט בוויסקונסין, שם הוא למד בבית ספר יסודי, אך חזר לשיקגו לתיכון.<ref name=":1">Hall, Robert A. Jr. 1990. A life for language: A biographical memoir of Leonard Bloomfield. Philadelphia: John Benjamins. </ref> דודו, מוריס בלומפילד, היה פילולוג בולט באוניברסיטת ג'ונס הופקינס.<ref name=":0" /><ref name=":2">Bloch, Bernard (1949). "Leonard Bloomfield". Language. 25 (2): 87–89. JSTOR 409937.</ref>

בלומפילד למד לתואר הראשון באוניברסיטת הרווארד (בהרווארד קולג') בשנים 1903–1906, וקיבל תואר AB.<ref name=":2" /> לאחר מכן, החל ללמוד לתואר השני באוניברסיטת ויסקונסין ולקח קורסים בגרמנית ובפילולוגיה גרמנית, בנוסף לקורסים בשפות הודו-אירופיות אחרות.<ref name=":1" /> המפגש עם אדוארד פְּרוֹקוֹש, חוקר שפות הודו-אירופיות בַמקום, שכנע את בלומפילד להמשיך בקריירה בבלשנות.<ref name=":2" /> ב-1908 עבר בלומפילד לאוניברסיטת שיקגו, שם למד קורסים בפילולוגיה גרמנית והודו-אירופית עם פרנסס א' ווד וקארל דארלינג באק. את עבודת הדוקטור שלו בבלשנות היסטורית גרמנית, שכותרתה "A semasiologic differentiation in Germanic secondary ablaut" ("הבחנה סֵמַסְיולוגית באבלאוט מִשְנִי ב[שפות] גרמאניות"),<ref name=":3"></ref> הוא כתב בהנחיית ווד, וסיים את לימודיו ב-1909.

הוא המשיך את לימודיו בלייפציג ובגטינגן ב-1913–1914, אצל חוקרי ההודו-אירופיות המובילים אוגוסט לסקין, קארל ברוגמן והרמן אולדנברג. בלומפילד למד גם עם המומחה לסנסקריט יאקוב ואקרנאגל, והחשיב את ואקרנאגל ובכלל את מסורת הדקדוק הסנסקריטי של ניתוח דקדוקי קפדני הקשור לפאניני כהשפעות חשובות הן על עבודתו ההיסטורית והן התיאורית.<ref name=":1" /><ref name=":4">Rogers, David E. 1987. "The influence of Pāṇini on Leonard Bloomfield". Robert A. Hall, Jr., ed., Leonard Bloomfield: Essays on his life and work, pp. 89–138. Philadelphia: John Benjamins. </ref> הכשרתו הנוספת באירופה סייעה לקידומו באוניברסיטת אילינוי מדרגת מרצה זוטר לפרופסור.<ref name=":1" />

בלומפילד היה מרצה לגרמנית באוניברסיטת סינסינטי ב-1909–1910; מרצה לגרמנית באוניברסיטת אילינוי באורבנה-שמפיין ב-1910–1913; עוזר פרופסור לפילולוגיה השוואתית וגרמנית, גם אוניברסיטת אילינוי ב-1913–1921; פרופסור לגרמנית ולבלשנות באוניברסיטת המדינה של אוהיו ב-1921–1927; פרופסור לפילולוגיה גרמנית באוניברסיטת שיקגו ב-1927–1940; פרופסור לבלשנות בדרגה הבכירה ביותר באוניברסיטת ייל ב-1940–1949. במהלך קיץ 1925 עבד בלומפילד כעוזר אתנולוג במכון הגאולוגי של קנדה, במחלקת המכרות הקנדית, ועסק בעבודת שדה בניב השפלה של שפת קרי (Plains Cree); את התפקיד הזה סייע לו להשיג אדוארד ספיר, שהיה אז ראש חטיבת האנתרופולוגיה במוזיאון ויקטוריה, במכון הגאולוגי הקנדי.<ref name=":2" /><ref name=":5">Hockett, Charles F. 1987. “Letters from Bloomfield to Michelson and Sapir.” Robert A. Hall, Jr., ed., Leonard Bloomfield: Essays on his life and work, pp.&nbsp;39–60. Philadelphia: John Benjamins. </ref>

במאי 1946 לקה בלומפילד באירוע מוחי מגביל, שסיים את הקריירה שלו.<ref>Born, Renate (2005), 'Bloomfield, Leonard', in Strazny, Philip (ed.), "Encyclopedia of Linguistics", New York: Fitzroy Dearborn</ref>

בלומפילד היה אחד החברים המייסדים של Linguistic Society of America ("האגודה הבלשנית של אמריקה"). בשנת 1924, יחד עם ג'ורג' מ' בולינג (מהאוניברסיטה של מדינת אוהיו) ואדגר סטרְטוואנט (מאוניברסיטת ייל), הוא הקים ועדה ליצירת העמותה וגיבש את הקריאה להקמתה.<ref></ref><ref name=":1" /> בלומפילד כתב את המאמר הראשי לגיליון הפתיחה של כתב העת של העמותה, Language ("שפה"),<ref></ref> והיה נשיא העמותה ב-1935.<ref name=":6">Hockett, Charles F., ed., 1970. A Leonard Bloomfield Anthology. Bloomington: Indiana University Press. </ref> הוא לימד בסדנאות הקיץ של SIL בשנים 1938–1941.<ref>Bloch lists only 1938–40, but Hall lists 1938–1941; Bloch, Bernard, 1949, 88; Hall, Robert, 1990, p. 52</ref>

== מחקר בלשני ==

=== מחקר שפות הודו-אירופיות ===
מחקריו המוקדמים ביותר של בלומפילד היו בבלשנות היסטורית גרמאנית, החל בעבודת הדוקטור שלו, והמשך בכמה מאמרים בפונולוגיה ובמורפולוגיה הודו-אירופית וגרמאנית.<ref name=":3" /><ref name=":2" /> לימודי הבתר-דוקטורט שלו בגרמניה חיזקו עוד יותר את מומחיותו במסורת הניאוגרמרית, שעדיין שלטה במחקרים היסטוריים הודו-אירופיים.<ref name=":7">Lehmann, Winfred P. 1987. "Bloomfield as an Indo-Europeanists". Robert A. Hall, Jr., ed., Leonard Bloomfield: Essays on his life and work, pp.&nbsp;163–172. Philadelphia: John Benjamins. </ref> בלומפילד לאורך הקריירה שלו, אך במיוחד במהלך הקריירה המוקדמת שלו, הדגיש את העיקרון של אסכולת "המדקדקים הצעירים" (Junggrammatiker, Neogrammarians) של מעתק הגאים עקבי כקונספט בסיסי בבלשנות ההיסטורית.<ref name=":8"></ref>

עבודתו של בלומפילד על שפות הודו-אירופיות, מעבר לעבודת הדוקטור שלו, הוגבלה למאמר על עיצורים חכיים בסנסקריט<ref></ref> ולמאמר אחד על המסורת הדקדוקית בסנסקריט המקושרת למדקדק פאניני,<ref></ref> בנוסף לכמה ביקורות ספרים. בלומפילד עשה שימוש נרחב בחומרים משפות הודו-אירופיות להסביר עקרונות מהבלשנות ההיסטורית ומהבלשנות המשווה בשני ספרי הלימוד שלו, Introduction to Language ("מבוא לשפה", 1914), ו-Language רב-ההשפעה ("שפה", 1933).<ref name=":7" /> בספרי הלימוד שלו, בחר דוגמאות הודו-אירופיות התומכות בהיפותזה המרכזית של "המדקדקים הצעירים" – של סדירות מעתקי ההגאים – והדגיש רצף שלבים החיוניים להצלחה בעבודה בלשנית משווה: (א) נתונים הולמים השואבים מטקסטים, שאותם יש ללמוד באופן אינטנסיבי ולנתח; (ב) יישום השיטה המשווה; (ג) שחזור צורות בפרוטו-שפות.<ref name=":7" /> הוא הדגיש גם את חשיבותו של מחקר דיאלקטולוגי במידת הצורך, ועמד על חשיבותם של גורמים סוציולוגיים כגון יוקרה לשונית, והשפעת המשמעות על הצלילים.<ref name=":7" /> בנוסף לשינויים לשוניים סדירים, התיאוריה של בלומפילד טיפלה גם בשאילת מילים ובאנלוגיות.<ref name=":7" />

נטען כי לעבודה ההודו-אירופית של בלומפילד היו שתי השלכות רחבות: "הוא שרטט בבירור את היסודות התאורטיים עבור הבלשנות ההודו-אירופית" ו"ביסס את מחקר השפות ההודו-אירופיות בחוזקה בתוך הבלשנות הכללית".<ref name=":7" />

=== מחקר סנסקריט ===
כחלק מהכשרתו עם מומחי שפות הודו-אירופיות מובילים בגרמניה ב-1913–1914, חקר בלומפילד את המסורת הדקדוקית של סנסקריט שהתחילה עם פאניני, שחי בצפון-מערב הודו במהלך המאה ה-5 או ה-4 לפני הספירה.<ref></ref> הדקדוק של פאניני ידוע ביסודיותו ובהירותו הקיצוניות, באופן שבו הוא מסביר צורות לשוניות בסנסקריט, ובמבנה הגנרטיבי שלו, הרגיש להקשר ומבוסס על כללים. בלומפילד כתב כי "פאניני מספק את דרך היווצרותה של כל מילה נטויה, מצורפת או גזורה, עם תיאור מדויק של חלופות הצליל (כולל טעם) ושל המשמעות".<ref>Bloomfield, Leonard, 1929, 274; cited in Rogers, David, 1987, p. 88</ref> במכתב למומחה לשפות אלגונקוויות טרומן מיכלסון, כתב בלומפילד: "המודלים שלי הם פאניני וסוג העבודה שנעשתה על הודו-אירופיות על ידי המורה שלי, פרופסור ואקרנאגל מבזל".<ref name=":5" />

הגישה השיטתית של פאניני לניתוח כוללת ניתוח רכיבים של: (א) כללים דקדוקיים, (ב) מלאי הגאים, (ג) רשימת שורש<nowiki/>ים פועל<nowiki/>יים המאורגנים בתתי-רשימות, וכן (ד) רשימה של קבוצות מורפים (חלקי המילה הקטנים ביותר).<ref name=":4" /> גישתו של בלומפילד לרעיונות בלשניים מרכזיים בספרו "שפה" משקפת את השפעתו של פאניני באופן שבו הוא מטפל במושגי יסוד כמו linguistic form ("צורה לשונית") ו-free form ("צורה חופשית"). בדומה, פאניני הוא המקור למונחים "אקסצנטרי" ו"אנדוצנטרי", שבהם בלומפילד משתמש לתיאור מילים מורכבות.<ref></ref><ref name=":4" /> מושגים נוספים מכתבי פאניני נמצאים בספרו "אוג'יבווה המזרחית" (Eastern Ojibwa), שפורסם לאחר מותו ב-1958, ובפרט השימוש שלו במושג "מורפמת אפס", כלומר מורפמה חסרת מימוש פונטי.<ref name=":4" /> השפעתו של פאניני קיימת גם בגישתו של בלומפילד לקביעת חלקי הדיבר (בלומפילד השתמש במושג "קבוצות-צורה", form classes) בשני ספריו שפורסמו לאחר מותו, "אוג'יבווה המזרחית" ו"שפת מנומיני" (The Menomini Language) מ-1962.<ref name=":4" />

=== מחקר שפות אוסטרונזיות ===
במהלך עבודתו באוניברסיטת אילינוי, בלומפילד ערך מחקר על טאגאלוג, שפה אוסטרונזית המדוברת בפיליפינים. הוא ביצע מחקרי שדה בלשניים שאת תוצאותיהם פרסם בספר "Tagalog Texts with Grammatical Analysis" ("טקסטים בטאגאלוג עם ניתוח דקדוקי"). הספר כולל סדרת טקסטים, תיאור דקדוקי וניתוח של כל מילה.<ref name=":6" /> עבודתו על טאגאלוג, מתחילת מחקר השדה ועד לפרסומה, ארכה לא יותר משנתיים.<ref name=":9">Wolff, John U. 1987. "Bloomfield as an Austronesianist". Robert A. Hall, Jr., ed., Leonard Bloomfield: Essays on his life and work, pp.&nbsp;173–178. Philadelphia: John Benjamins. </ref> מחקר זה תואר ב-1987 כ"טיפול הטוב ביותר בשפה אוסטרונזית [...] התוצאה היא תיאור של טאגאלוג שמעולם לא התעלו עליו בשלמות, בדיוק ובעושר הדוגמאות".<ref name=":9" />

הפרסום האחר היחיד של בלומפילד על שפה אוסטרונזית היה מאמר על התחביר של שפת אילוקאנו, המבוסס על מחקר שנערך עם דובר ילידי של השפה, שהיה סטודנט באוניברסיטת ייל. מאמר זה תואר כ"מפגן יכולת עצום, שכן הוא מכסה בפחות משבעה עמודים את כל התחביר הטקסונומי של אילוקאנו".<ref name=":9" /><ref></ref>

=== מחקר שפות אלגונקוויות ===
עבודתו של בלומפילד על שפות אלגונקוויות היו מרכיבים תיאוריים והשוואתיים כאחד. הוא פרסם בהרחבה בארבע שפות אלגונקיות: פוקס, קרי, מנומיני ואוג'יבווה, פרסומי דקדוק, לקסיקונים ואוספי טקסטים. בלומפילד השתמש בחומרים שאסף בעבודתו התיאורית לביצוע מחקרים השוואתיים. בעזרת החומרים האלה שחזר את פרוטו-אלגונקווית, ראשית את מערכת הצלילים שלה ולאחר מכן מאמר מקיף בו שיפר את הניתוח הפונולוגי והוסיף מידע היסטורי נרחב על מאפיינים כלליים בדקדוק האלגונקווי.<ref>Bloomfield, Leonard. 1946. "Algonquian." Harry Hoijer et al., eds., Linguistic structures of native America, pp.&nbsp;85–129. Viking Fund Publications in Anthropology 6. New York: Wenner-Gren Foundation.</ref>

בלומפילד ביצע מחקרי שדה על השפות קרי, מנומיני ואוג'יבווה, וניתח את החומר באוספי טקסט של פוקס שפורסמו בעבר. המחקר הראשון שלו על שפות אלגונקוויות, החל מ-1919, כלל מחקר על טקסטים בשפת פוקס שפרסמו ויליאם ג'ונס וטרומן מיכלסון.<ref>Jones, William. 1907. "Fox texts". American Ethnological Society Publications 1. Leiden. [reprinted 1974, New York: AMS Press]</ref><ref>Michelson, Truman. 1921. "The Owl sacred pack of the Fox Indians". Bureau of American Ethnology Bulletin 72. Washington: Smithsonian Institution.</ref> מחומרים אלה בלומפילד כתב טיוטה דקדוקית של שפת פוקס.<ref>Bloomfield, Leonard. 1925-1927. "Notes on the Fox language." International Journal of American Linguistics 3:219-232; 4: 181-219</ref> לאחר מותו, פורסם גם לקסיקון של פוקס המבוסס על חומריו.<ref>Bloomfield, Leonard. 1984b. Fox-English lexicon. Ed. Charles F. Hockett. New Haven: Human Relations Area Files. </ref>

בלומפילד ביצע מחקר שדה על שפת מנומיני בקיץ 1920–1921 וב-1939.<ref name=":10">Goddard, Ives. 1987. "Leonard Bloomfield's descriptive and comparative studies of Algonquian". Robert A. Hall, Jr., ed., Leonard Bloomfield: Essays on his life and work, pp.&nbsp;179–217. Philadelphia: John Benjamins. </ref> הוא השתמש גם בחומרים שאסף מוריס סוואדש ב-1937–1938, לעיתים קרובות בתגובה לשאלות מחקר של בלומפילד.<ref name=":10" /> הפרסומים המשמעותיים כללו קובץ טקסטים,<ref>Bloomfield, Leonard. 1928. Menomini texts. Publications of the American Ethnological Society 12. New York: G. E. Stechert, Agents. [reprinted 1974. New York: AMS Press] </ref> דקדוק ולקסיקון (שפורסמו לאחר מותו),<ref>Bloomfield, Leonard. 1962. The Menomini language. Ed. Charles F. Hockett. New Haven: Yale University Press.</ref><ref>Bloomfield, Leonard. 1975. Menomini lexicon. Ed. Charles F. Hockett. Milwaukee Public Museum Publications in Anthropology and History. Milwaukee: Milwaukee Public Museum.</ref> בנוסף למאמר בעל חשיבות תאורטית על חילופים מורפופונולוגיים בשפת מנומיני.<ref>Bloomfield, Leonard. 1939. "Menomini morphophonemics". Etudes phonologiques dédiées à la mémoire de M. le prince N.S. Trubetzkoy, 105–115. Travaux du Cercle Linguistique de Prague 8. Prague.</ref>

ב-1925 הוא ביצע מחקר שדה בקרב דוברי ניב השפלה של שפת קרי (Plains Cree) בססקצ'ואן שבקנדה, ועבודתו, שכללה טקסטים ולקסיקון של הניב, פורסמה לאחר מותו בשני כרכים.<ref>Bloomfield, Leonard. 1930. Sacred stories of the Sweet Grass Cree. National Museum of Canada Bulletin, 60 (Anthropological Series 11). Ottawa. [reprinted 1993, Saskatoon, SK: Fifth House]. </ref><ref>Bloomfield, Leonard. 1934. Plains Cree texts. American Ethnological Society Publications 16. New York. [reprinted 1974, New York: AMS Press]</ref><ref>Bloomfield, Leonard. 1984. Cree-English lexicon. Ed. Charles F. Hockett. New Haven: Human Relations Area Files. </ref>

הוא גם ביצע עבודות שטח על שפת סוואמפי קרי, בקרב בני האופּאסקוואיאק במניטובה שבקנדה. עבודתו של בלומפילד על שפתם סיפקה נתונים שתמכו בכוח הניבוי של היפותזת השינוי הפונולוגי הוודאי.<ref name=":8" />

המחקר הראשוני של בלומפילד על אוֹגִ'יבְּוֶּוה היה באמצעות לימוד טקסטים שנאספו על ידי ויליאם ג'ונס, בנוסף לדקדוקים ולמילונים מהמאה ה-19.<ref>Jones, William. 1917. Ojibwa texts. Volume 1. Ed. Truman Michelson. Leiden: American Ethnological Society Publications 7.1 (Vol. 1).</ref><ref>Jones, William. 1919. Ojibwa texts. Volume 2. Ed. Truman Michelson. New York: G. Stechert.</ref><ref name=":10" /> במהלך סדנת הקיץ של האגודה הבלשנית של אמריקה ב-1938 הוא העביר שיעור שיטות מחקר שדה לצד דובר ניב אוטאווה של אוג'יבווה. תוצאות המחקר – התיאור הדקדוקי, משפטים מתומללים, טקסטים ולקסיקון – פורסמו לאחר מותו.<ref>Bloomfield, Leonard. 1958. Eastern Ojibwa. Ed. Charles F. Hockett. Ann Arbor: University of Michigan Press.</ref> בסדנת הקיץ ב-1941 עבד בלומפילד עם דוברת ניב אוטאווה, מפגש שהניב כרך טקסטים נוסף שפורסם לאחר מותו.<ref>Nichols, John D. and Leonard Bloomfield, eds. 1991. The dog's children. Anishinaabe texts told by Angeline Williams. Winnipeg: Publications of the Algonquian Text Society, University of Manitoba. </ref>

== פרסומים נבחרים ==

== לקריאה נוספת ==

== קישורים חיצוניים ==
* [http://www.mnsu.edu/emuseum/information/biography/abcde/bloomfield_leonard.html ביוגרפיה] ([https://web.archive.org/web/20100603174532/https://www.mnsu.edu/emuseum/information/biography/abcde/bloomfield_leonard.html גרסה מאורכבת])
* [https://web.archive.org/web/20070108202808/http://www.linguistlist.org/issues/16/16-2350.html רשימה ביבליוגרפית על המוניטין של בלומפילד כמורה] באתר [http://linguistlist.org/ לינגוויסט ליסט]
* [http://hplinguistics.pbworks.com/f/Tomalin%20Bloomfield%20maths.pdf לאונרד בלומפילד "בלשנות ומתמטיקה" (מרקוס טומלין)] ([https://web.archive.org/web/20161023133635/http://hplinguistics.pbworks.com/f/Tomalin%20Bloomfield%20maths.pdf גרסה מאורכבת])
* [https://web.archive.org/web/20110525040538/http://www.nmnh.si.edu/naa/fa/bloomfield.pdf מציאת סיוע למאמריו של לאונרד בלומפילד], הארכיון הלאומי לאנתרופולוגיה, מכון סמיתסוניאן ([http://anthropology.si.edu/naa/fa/bloomfield.pdf גרסה מאורכבת])
* [http://www.linguisticsociety.org/about/who-we-are/lsa-awards#bloomfield פרס הספר לאונרד בלומפילד] מטעם Linguistic Society of America
* [https://www.lib.uchicago.edu/e/scrc/findingaids/view.php?eadid=ICU.SPCL.BLOOMFIELD מדריך למאמרי בלומפילד 1935–1943] באתר [https://www.lib.uchicago.edu/scrc/ מרכז המחקר לאוספים מיוחדים באוניברסיטת שיקגו]
* 

== הערות שוליים ==

קטגוריה:שיקגו: אישים
קטגוריה:סגל אוניברסיטת שיקגו
קטגוריה:סגל אוניברסיטת ייל
קטגוריה:סגל אוניברסיטת המדינה של אוהיו
קטגוריה:בוגרי אוניברסיטת הרווארד
קטגוריה:בוגרי אוניברסיטת ויסקונסין–מדיסון
קטגוריה:בעלי תואר דוקטור מאוניברסיטת שיקגו
קטגוריה:בלשנים ולשונאים יהודים אמריקאים
קטגוריה:מורפולוגיה (בלשנות)
קטגוריה:פונולוגיה
קטגוריה:אנשי חינוך יהודים אמריקאים
קטגוריה:מורים לגרמנית
קטגוריה:אמריקאים שנולדו ב-1887
קטגוריה:אמריקאים שנפטרו ב-1949